nb id nb da de en da de da da da de da id da nb da de en da de da da da de da da de da en da da da da da da da da da da da da da es da es da es da es da es da es da da da da da da da da da da en da da fr de da fr en de sv da fr pt da nb de da eu da da da da da de da da da da de da en nb fr da de fr de fr en
NY DEADLINE 1. APRIL: Få din workshop med på AAL-Forum i Aarhus - Central Denmark EU Office
Vi arbejder for Midtjylland i Bruxelles
AAL Forum 2019 finder sted i Aarhus til september, og din workshop kan komme med på programmet. Ansøgningsfristen er skudt med en uge og er nu 1. april – læs meget mere her:
AAL står for Active and Assisted Living, og AAL-forum er en international konference med fokus på udvikling og test af digitale hjælpemidler, der kan hjælpe ældre med at få en aktiv alderdom.
Det er ambitionen, at forummet skal tiltrække 1000 deltagere fra både ind- og udland og bl.a. fungere som udstillingsvindue for danske, velfærdsteknologiske løsninger.
Ansøgningsfristen for at få en workshop med på programmet er skudt med en uge og er nu 1. april.
Temaet for årets AAL-Forum er ’Smartere praktisk implementering af digital teknologi til forbedring af aktiv og sund livsstil.’ Inden for dette område har programkomitéen for AAL Forum 2019 identificeret seks tematiske områder, og workshopforslag bør afspejle et af disse temaområder. Dog er det sjette og sidste temaområde en åben kategori, hvor der kan foreslås workshops, hvis indhold afspejler AAL’s brede tema.
Vellykket gennemførelse – Hvordan sikrer vi en bedre, mere effektiv og langsigtet implementering af projekter?
Aldersvenlige samfund – Hvordan skaber vi mere ældrevenlige miljøer og samfund?
Data og etik – Hvordan bliver vi bedre til at mestre alle de data, som velfærdsteknologi producerer?
Overvindelse af markedsbarrierer – Kan vi skabe bedre vilkår for SMV’er?
Seniorer på arbejdspladsen – Kan digitaliseringen hjælpe med at fastholde vores ældre medarbejdere?
Den åbne workshopkategori – her er det op til dig og din kreativitet!
Læs nærmere om de seks tematikker her. Bemærk, at beskrivelserne er på engelsk, da AAL Forum henvender sig til såvel et dansk som et internationalt publikum, og workshops derfor også skal være engelsksprogede.
Vi inviterer dig til at indsende et forslag til en workshop, som kan bruges til at engagere både dit publikum og andre vigtige interessenter, du ønsker at involvere. Workshops bør være interaktive og motiverende, og vi ser frem til at modtage dit forslag.
Du søger om at få en workshop med på AAL Forum 2019 her
Sidste ansøgningsfrist: 1. april 2019 kl. 17.00.
Frist for godkendelse: 25. april 2019.
Ved spørgsmål eller behov for mere information om processen: Kontakt abstracts@kongreskompagniet.dk senest 25. marts 2019.
Yderligere info om AAL-Forum 2019
Læs meget mere om AAL Forum 2019 her og tilmeld dig som deltager her.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 493 12 33 12
+32 478 78 24 83
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu